Publication: Magyar Közlöny
Issue: MK-2003-13 (Year: 2003, Number: 13)
Era: 1990-2004
Section: módosított 1994. évi XXIII. törvény (a továbbiakban: Törvény) 5. §-ának (1) bekezdésével létrehozott III. számú Bizottság (a továbbiakban: Bizottság) 2002. december 3. napján tartott zárt ülésen meghozta az alábbi
Paragraph Index: 2

24. napján kelt, 00/8012/1997/10. számú határozata alapján, mely határozat jogerõsen megállapította, hogy dr. Medgyessy Péter a Törvény 1. § d) pontjában meghatározottak szerint olyan állami tisztséget töltött be, melyben a Törvény 1. § a) pontjában meghatározott szervek feladatkörébe tartozó adatokról döntéseihez tájékoztatást kapott — felszólítja dr. Medgyessy Pétert, országgyûlési képviselõt és a Magyar Köztársaság miniszterelnökét, hogy országgyûlési képviselõi mandátumáról és miniszterelnöki tisztségérõl a jelen határozat kézhezvételétõl számított 30 napon belül mondjon le. Ellenkezõ esetben a 30. napot követõ 15 nap elteltével a határozatát — nyilvánosságra hozatal céljából — a személyi részében és a Magyar Távirati Iroda útján közzéteszi. A határozattal szemben a kézhezvételtõl számított 15 napon belül a Fõvárosi Bírósághoz címzett, de a III. sz. Bizottságnál 3 példányban elõterjesztett keresettel lehet élni. A kereset benyújtása a határozat nyilvánosságra hozatalára halasztó hatályú. Indokolás Dr. Medgyessy Péter 2002. május 15. napjától országgyûlési képviselõ és 2002. május 27. napjától a Magyar Köztársaság miniszterelnöke. Ezen tisztségeiben a Törvény személyi hatálya alá tartozik. A Bizottság az eljárása során megállapította, hogy dr. Medgyessy Pétert a korábbiakban eljáró III. sz. Bizottság 1997. július 24. napján kelt 00/8012/1997/10. sz. jogerõs határozatával lemondásra szólította fel, figyelemmel arra a tényre, hogy nevezett 1987. december 16. napjától 1990. május 22. napjáig betöltött miniszterelnök-helyettesi tisztségében a volt BM III/III-as Csoportfõnökség által kezelt adatokról döntéseihez tájékoztatást kapott. A Bizottság jelen eljárásában a határozatát az eljárás megismétlésének mellõzésével, a 00/8012/1997/10. sz. határozat ténybeli indokainak változatlanul hagyásával hozta meg, azt jelen határozatában megismétli az alábbiak szerint: A Magyar Szocialista Munkáspárt és a Minisztertanács vezetõi Belügyminisztériumi tájékoztatásának továbbfejlesztésérõl szóló 1982. évi október 4-én kelt, 29/1982. számú Belügyminiszteri parancs 1—3. pontjai, valamint az ennek végrehajtására kiadott 5/1982. számú Belügyminisztériumi államtitkári intézkedés 3. a) pontja elrendelte, hogy más tisztségek betöltõi mellett a Minisztertanács elnökhelyetteseivel az általános politikai tájékoztatás keretében — a vezetõi munkájukban történõ hasznosítás céljából — napi, illetõleg más idõszakos rendszerességgel többek között tájékoztató jelentés formájában közölni kell: „az állami, társadalmi, a gazdasági irányításban hasznosítható — operatív vagy más bizalmas forrásból származó — politikai információkat, amelyek hazánk és szövetségi rendszerünk biztonságát érintik, és segítik az ellenséges erõk terveinek, tevékenységének idõbeni megismerését, állami, társadalmi és gazdasági céljaink megvalósítását.” Továbbá: „az ellenséges tartalmú röpcédula szórását, más ellenséges propagandaanyagok terjesztését, azok jellegét, illetve elkövetési, észlelési helyét és idõpontját. Az ellenséges tartalmú falfeliratot, falragaszt, ha azt nyilvános helyen észlelték, zászlótépést, zászlórongálást és égetést. A hazákban mûködõ külképviseletek által engedély nélkül terjesztett propagandaanyagok és kiadványok jellegét, számát és a foganatosított intézkedéseket”. Ugyanekkor alkalmazni kellett az egyes vezetõi feladatkörökhöz, munkaterületekhez kapcsolódó jelentések úgynevezett szakelosztós rendszerét is. Dr. Medgyessy Péter mint miniszterelnök-helyettes a jelzett tájékoztatókat a belügyminiszter 1-00331/1997. számú levelében foglaltak szerint az alábbiak szerint kapta meg: Idõpont Sorszám

Source: https://magyarkozlony.hu/hivatalos-lapok/8fe2d0f5fc95350b8a93bfbd907841f48fe65abf/dokumentumok/7bfae3d2990672d20a984c5d15eee3e5be0ba26f/letoltes